የኢትዮጵያ ፕሪምየር ሊግ አንደኛ ሳምንት ቁጥሮች – ጎሎች እና ካርዶች
የኢትዮጵያ ፕሪምየር ሊግ የመጀመርያ ሳምንት ባሳለፍነው እሁድ እና ሰኞ መካሄዱ ይታወሳል። በነዚህ ጨዋታዎች ላይ ተመዘገቡ ቁጥራዊ መረጃዎችን ከጎሎች እና ካርዶች አንፃር እንደሚከተለው አሰናድተነዋል።ጎሎች– በአንደኛው ሳምንት በተከናወኑ 8 ጨዋታዎች 13 ጎሎች ሲቆጠሩ ወልዋሎ 3 ጎሎች በማስቆጠር ከፍተኛ ነው።– ከ8 ጨዋታዎች በአምስቱ ላይ ቢያንስ አንድ ጎል ሲቆጠር ሦስት ጨዋታዎች ያለ ጎል በአቻ ውጤት ተጠናቀዋል። ከ16 ክለቦች ደግሞ ሰባቱ ብቻ ጎል አስቆጥረው ሲወጡ ዘጠኙ ያለ ጎል ጨዋታቸውን አጠናቀዋል።– ከ13 ጎሎች መካከል አስራ አንድ ጎሎች ከክፍት ጨዋታ የተቆጠሩ ሲሆን አንደኛው በፍፁም ቅጣት ምት ቀሪው ደግሞ ከፍፁም ቅጣት ምት የተመለሰ ኳስ ጎል ሆኗል።– ከ13 ጎሎች መካከል 12 በእግር ተመትተው የተቆጠሩ ሲሆን አንድ ብቻ (ደስታ ጊቻሞ) በግምባሩ ገጭቶ አስቆጥሯል።– ከ13 ጎሎች መካከል አስራ ሁለቱ ሳጥን ውስጥ በሚገኝ ተጫዋች የተቆጠሩ ሲሆን አንድ ጎል (ሰመረ ሐፍታይ – ሰበታ ከተማ ላይ) ብቻ ከሳጥን ውጪ የቆጠረች ሆና ተመዝግባለች።– በግለሰብ ደረጃ 11 ተጫዋቾች በጎል አስቆጣሪዎች ሰንጠረዥ ሲካተቱ አንድ ጎል በራስ መረብ ላይ የተቆጠረ ነው። ሰመረ ሐፍታይ ሁለት ጎል ያስቆጠረ ብቸኛውም ተጫዋች ሆኗል።ካርዶች– በአንደኛው ሳምንት ስምንት ጨዋታዎች በአጠቃላይ 13 ቢጫ ካርዶች ተመዘዋል።– ከቢጫ ካርዶቹ መካከል 11 ለተጫዋቾች የተመዘዙ ሲሆኑ ሁለቱ ደግሞ በአሰልጣኞች ቡድን አባላት ላይ የተመዘዙ ናቸው። የሽረው ምክትል አሰልጣኝ መብራህቱ ፍስሀ እና የመቐለው ምክትል አሰልጣኝ ጎይቶም ኃይለ የማስጠንቀቂያ ካርዱን የተመለከቱ ናቸው።– ፋሲል ከነማ በሦስት ተጫዋቾች በርካታ ካርድ የተመዘዘበት ክለብ ሲሆን አዳማ ከተማ፣ ወላይታ ድቻ፣ ሲዳማ ቡና፣ ቅዱስ ጊዮርጊስ እና ባህር ዳር ምንም ካርድ ያላስተናገዱ ክለቦች ሆነዋል።– በዚህ ሳምንት ሁለት ቀይ ካርዶች ተመዘዋል። የሰበታ ከተማው አዲስ ተስፋዬ እና የድሬዳዋ ከተማው ዘሪሁን አንሼቦ በቀጥታ ቀይ ካርድ ከሜዳ የተወገዱ ተጫዋቾች ናቸው ።